stanford-oval/wikipedia huggingface dataset:
אנדרטת מנליק השני

| --- | --- |

 מידע כללי
 סוג:  פסל דמות 
 מיקום:  אדיס אבבה 
 מדינה:  אתיופיה 
 הקמה ובנייה
 תקופת הבנייה:  ? – 1 בנובמבר 1930
 תאריך פתיחה רשמי:  1 בנובמבר 1930 
 חומרי בנייה:  ארד 
 קואורדינטות:  9°02′09″N 38°45′09″E﻿ / ﻿9.03586°N 38.7524°E﻿ / 9.03586; 38.7524
  (למפת אדיס אבבה מוגדלת) אנדרטת מנליק השני(למפת אדיס אבבה רגילה) אנדרטת מנליק השני
 
מנליק השני רוכב על סוסו בקרב עדווה. התמונה מ-1897 תלויה בבניין הסנט הצרפתי
אנדרטה מנליק השני היא אנדרטה הניצבת בכיכר מנליק השני (ምኒልክ አደባባይ - "מנליק השני אדבבאי"), סמוך לקתדרלת גאורגיוס הקדוש ולבית העירייה, בחלקו הצפוני של מרכז העיר אדיס אבבה, בירת אתיופיה. האנדרטה היא קילומטר האפס של אתיופיה, וממנה נמדדים כל המרחקים במדינה.
הקיסר מנליק השני (שלט בין השנים 1889-1913) נראה כשהוא רכוב על סוסו. האנדרטה הוקמה על ידי הקיסר היילה סלאסי ונחנכה ב-1 בנובמבר 1930, יום לפני הכתרתו של האחרון לקיסר. מדי שנה ב-1 במרץ, יום ניצחונו של הצבא האתיופי בהנהגת מנליק השני בקרב עדווה בשנת 1896, נהג הקיסר היילה סלאסי להשתתף במיסה בקתדרלה הסמוכה, ולאחר מכן להניח זר למרגלות האנדרטה. מנגיסטו היילה מריאם המשיך בנוהג הנחת הזר, לאחר שעלה לשלטון ב-1991.
סיגפריד ששון

| --- | --- |

 לידה:  8 בספטמבר 1886 Matfield, הממלכה המאוחדת 
 פטירה:  1 בספטמבר 1967 (בגיל 80) Heytesbury, הממלכה המאוחדת 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 מקום קבורה:  סאמרסט 
 מקום לימודים:  אוניברסיטת קיימברידג', בית ספר ניו ביקון, קלייר קולג', מרלבורו קולג' 
 שפות היצירה:  אנגלית 
 סוגה:  שירה, יומון 
 יצירות בולטות:  זכרונות של צייד שועלים‏ 
 הושפע מ:  תומאס הרדי, William Halse Rivers Rivers, Henry Head, Henry Vaughan, א.מ. פורסטר, רוברט גרייבס, אדמונד גוס 
 בן או בת זוג:  הסטר גטי (1933–?)  סטיבן טנט   סטיבן טנט 
 צאצאים:  ג'ורג' ששון 
 פרסים והוקרה:  פרס הות'ורנדן (1928)  פרס לזכר ג'יימס טיט בלק (1928)  מדליית הזהב של המלכה לשירה  מפקד במסדר האימפריה הבריטית  הצלב הצבאי 
 
סיגפריד ששון (באנגלית: Siegfried Loraine Sassoon;‏ 8 בספטמבר 1886 - 1 בספטמבר 1967) היה משורר וסופר אנגלי ממוצא יהודי.
התפרסם תחילה בזכות שיריו מהחזית ובזכות פעולותיו ההפגנתיות כנגד מלחמת העולם הראשונה ולאחר מכן על ידי שירתו וכתביו בזכות עצמם.
ביוגרפיה

ששון נולד במטפילד, בחבל קנט שבאנגליה. אביו עזרא אלפרד היה בנו של דוד ששון, ראש הענף האירופאי של משפחת ששון, אילי הון יוצאי בגדאד. אמו תרזה תורניקרופט הייתה אנגלייה קתולית, נכדתו של הפסל ג'ון פרנסיס. האב נודה ונושל על ידי משפחתו לאחר שנשא נוכריה, ולאחר שהוא ואשתו נפרדו, נשאר סיגפריד עם אימו וגדל והתחנך כנוצרי.
ששון למד בבית ספר פרטי ולאחר מכן בקיימברידג'. הצטרף לצבא מיד עם פרוץ מלחמת העולם הראשונה, כשהוא שש אלי קרב כמרבית בני דורו. תחילה ל"חיל הפרשים המתנדבים" ולאחר פציעה בתאונת רכיבה, עבר לשרת כקצין בגדוד הרובאים המלכותיים הוולשים (RWF) והגיע ב-1915 לחזית בצרפת.
ששון השתתף במלחמת החפירות ובקרבות וזכה במספר עיטורים. הוא נודע באומץ ליבו, ויש שייחסו זאת לרצונו לנקמה בעקבות מותו של אחיו הצעיר בגליפולי ובעקבות מותו של חבר אהוב בקרב. בזמן היותו בחזית הוא החל לשלוח לעורף שירים סאטיריים שלעגו לפוליטיקאים שניהלו את המלחמה. השירים פורסמו ועוררו זעם ותדהמה מאחר שהיה מדובר בקצין מעוטר.
במרץ 1917 נפצע בקרב ונשלח להחלמה באנגליה. בזמן שהחלים נפגש עם אנשי רוח שהתנגדו למלחמה (ביניהם ברטראנד ראסל). בעידודם פרסם הצהרה בגנות המשך הלחימה, ובצעד הפגנתי השליך גם את סרט העיטור (הצלב הצבאי) שזכה בו לנהר המרזי (המדליה עצמה נמצאה ב-2007 בעליית גג בבית שבו התגורר בנו של ששון, ונרכשה על ידי המוזיאון של הרובאים המלכותיים הוולשים). ששון היה אמור להשלח לכלא בשל מעשהו זה, אך ניצל בזכות קשריו של ידידו לגדוד – הסופר רוברט גרייבס, ונשלח למוסד להחלמה לנפגעי הלם קרב בסקוטלנד. שם פגש גם את המשורר הצעיר וילפרד אוון (שנהרג מאוחר יותר במלחמה), ועודד אותו להמשיך ולפרסם שירה. לאחר שחרורו מהמוסד חזר לשרת ביחידתו המקורית. תחילה (במרץ 1918) שירת כחודש בארץ ישראל (בגדוד 25 של דיוויזיה 74) בעת שהמערכה על ארץ ישראל הייתה בהפוגה, ולאחר מכן חזר לחזית הצרפתית שם נפצע קשה בראשו וחזר לאנגליה.
לאחר החלמתו הוא המשיך לכתוב שירה, לתת הרצאות והתרועע בין היתר עם הסופרים תומאס הרדי, ג'ון גולסוורתי וא.מ. פורסטר. כמו כן, הוא הפך למעורב בפוליטיקה ותמך בלייבור ובתנועה הסוציאליסטית. בשנת 1928 התפרסם החלק הראשון מששת חלקי האוטוביוגרפיה שלו שנקרא "זכרונות של צייד שועלים". ב-1930 התפרסם "זכרונות של קצין רגלים", וב-1936 "עלייתו של שרסטון". שלושת החלקים אוגדו תחת השם "הזכרונות המלאים של ג'ורג' שרסטון". שלושת החלקים האחרים של האוטוביוגרפיה יצאו במהלך השנים עד שנת 1945. בתקופה זו החלה פרשת האהבים הממושכת שלו עם בן האצילים סטיבן טננט, שנודע לשמצה בשל אורח חייו הפרוע.
לשיריו הראשונים שיצאו לאור לפני המלחמה היה אופי רומנטי. לעומת זאת, השירים ששלח מהחזית חשפו את הזעזוע שעבר עליו וניסו להעביר את המציאות המכוערת של מלחמת החפירות. הוא לא בחל בתיאורי זוועות המלחמה ובחשיפת החולשות שנתגלו בלוחמים. הוא אף הצביע, תוך שימוש באירוניה ובזעם, על האחראים לשליחת החיילים אל מותם, וזאת מתוך אדישות, חוסר מקצועיות ואידאולוגיה עיוורת. לשירתו, שדגלה בעיקרון שכל דבר ראוי לחשיפה, היה תפקיד בעיצוב של זרם השירה המודרני.
שירים אנטי מלחמתיים של ששון

תרגמה: ג. אריוך, מתוך "זכרונות של צייד שועלים".
לאחר המלחמה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לאחר המלחמה שימש כעורך של עיתון סוציאליסטי.תמך במפלגת הלייבור, בהמשך כתב מספר ספרים.
ששון מת מסרטן הקיבה ב-1 בספטמבר 1967.
חיים אישיים

ששון היה בזוגיות עם מספר גברים. הזוגיות הארוכה ביותר הייתה עם סטיבן טננט (אנ'). לאחר שעזב את טננט התחתן עם הסטר גטי בתו של השופט סטיבן גטי (אנ') וממנה נולד לו בנו ג'ורג' (אנ') מדען וחוקר קבלה.
לקריאה נוספת

סיגפריד ששון, זכרונות של צייד שועלים: פרקי זכרונותיו של ג'ורג' שרסטון, תרגום: ג. אריוך, הוצאת זמורה, ביתן, 1990 (למעשה אלו הם "הזכרונות המלאים של ג'ורג' שרסטון" שאוגדו בעברית תחת שם החלק הראשון של הספר).
פאט בארקר, התחדשות, תרגמה מאנגלית אלינוער ברנר, הוצאת הקיבוץ המאוחד, 2006.
סיגפריד ששון, שירי המלחמה הגדולה, תרגום: לי אדר מיטלמן, הוצאה עצמית, 2011.
הערות שוליים

↑   משה גלעד, עלייתה ונפילתה של משפחת ששון, אחת השושלות היהודיות המפוארות בהיסטוריה, באתר הארץ, 14 ביוני 2023
↑  ארז שוייצר, דברים שבשירה, באתר הארץ, 20 באפריל 2011
| --- | --- |
בקרת זהויות :  NLI: 987007267553105171  PLWABN: 9810630251805606  BIBSYS: 90157821  BNE: XX5129785  BnF: cb12024904p (data)  CiNii: DA00224620  GND: 118642243  ICCU: MILV013804  ISNI: 0000 0001 0923 2033  LCCN: n80056884  LNB: 000341379  MusicBrainz: 0ff588ef-f7f7-4a73-b293-4df3d1eb39ca  NDL: 00621431  NKC: kup19970000086748  NLA: 36363059  NLK: KAC202240789  NSK: 000184972  NTA: 068973276  RERO: 02-A003787365  SELIBR: 210115  SNAC: w6s57k28  SUDOC: 027609162  Trove: 1251220  ULAN: 500288732  VcBA: 495/251142  VIAF: 89412247   WorldCat (עם VIAF): 89412247
סמואל פפלו

| --- | --- |

 לידה:  27 בינואר 1871 אדינבורו, הממלכה המאוחדת של בריטניה הגדולה ואירלנד 
 פטירה:  11 באוקטובר 1935 (בגיל 64) אדינבורו, הממלכה המאוחדת 
 מקום קבורה:  בית קברות דין 
 מקום לימודים:  האקדמיה המלכותית הסקוטית (1894)  אקדמיה ז'וליאן  אקדמיית קולארוסי 
 צאצאים:  דניס פפלו 
 
סמואל פפלו (באנגלית: Samuel Peploe;‏ 27 בינואר 1871 – 11 באוקטובר 1935) היה צייר פוסט-אימפרסיוניסטי סקוטי, שנודע בעבודות טבע דומם שלו ובהיותו אחד מקבוצת ארבעת הציירים שנודעה בשם "הצבעוניים הסקוטים". שאר חברי הקבוצה היו ג'ון דאנקן פרגוסון, פרנסיס קאדל ולסלי האנטר.
ביוגרפיה

הוא היה בנו של מנהל בנק, רוברט לוף פפלו (1828–1884). הוא עזב את בית הספר בגיל 14 ולמד תחילה להיות עורך דין. בסביבות 1889 החל ללמוד אמנות באקדמיית הנאמנים באדינבורו.
פפלו למד בבתי הספר של האקדמיה המלכותית הסקוטית בשנים 1893–1894, ולאחר מכן באקדמיה ז'וליאן ובאקדמיה קולרוסי בפריז, שם חלק חדר עם הצייר הסקוטי רוברט בראו. הוא ביקר בהולנד ב-1895, וחזר עם רפרודוקציות של עבודות של רמברנדט ופרנס הלס. משנת 1901 הוא ערך מסע ציור בצפון צרפת ולאיים ההברידיים עם חברו ג'ון דנקן פרגוסון. בהשראת אור השמש הבהיר, הוא התנסה בשימוש נועז בצבע, והשפעת הריאליזם הכפרי של ציירים צרפתים ניכרת בנופיו.
פפלו היה הראשון מבין קבוצת "הצבעוני הסקוטים" שערך תערוכת יחיד: ב-1903 באדינבורו, שם מכר 19 ציורים. אלכסנדר ריד מכר את עבודתו הראשונה של פפלו באמריקה ב-1905 - לצ'ארלס קורץ מהגלריה לאומנות אולברייט בבאפלו, ניו יורק.
בתערוכה השנייה שלו בגלריה הסקוטית בשנת 1909 אימץ פפלו סגנון חדש שלא מצא חן בעיני הסוחרים, כאשר כל שישים הציורים נקנו בסכום כולל של 450 פאונד. הסוחר ג'ורג' פרודפוט הציע רק 50 פאונד עבור 22 בדים. פפלו שוכנע על ידי הסוחרים שלו לחזור לסגנונו המקורי.
בשנת 1910 נישא פפלו למרגרט מקיי (1873–1958), אותה הכיר מאז 1894. הוא גם עבר לפריז ב-1910, תקופה שבה הוא התרכז יותר בטבע דומם ובציורי נוף. יצירות טבע דומם שלו מציגות את השפעתו של אדואר מאנה, עם שילובים של מכחול נוזלי, ורקעים כהים עם תאורה חזקה. כשחזר לסקוטלנד ב-1912, גילה שהסוחר הרגיל שלו סירב למכור את עבודתו ופפלו נאלץ להעלות תערוכה משלו. פפלו יצא לטיולי ציור קבועים עם חברים באזורים רבים במדינה, ובמהלך שנות ה-20 הוא בילה כמה קייצים עם פרנסיס קאדל.
רק בדצמבר 1915 ערך אלכסנדר ריד לפפלו את תערוכת היחיד השנייה שלו, בגלריה שלו ברחוב סנט וינסנט בגלאזגו. עם זאת, רק שני ציורים נמכרו: "עיירה בבריטני" לג'ון בליית ב-12 ליש"ט, ו"ורדים, רקע שחור" שנקנה על ידי ויליאם מקינס ב-40 ליש"ט. ריד דחק בבלית' להתחיל להשקיע בפפלו, והוא קנה 85 עבודות בין 1915 ל-1962.
פפלו הושפע מאוד מהציור הצרפתי לאורך חייו. אף שעבודתו מעולם לא הפכה מופשטת יתר על המידה, היא בלטה בשימוש בצבע חזק, בקומפוזיציה מורכבת ובביצוע קפדני. אומרים שהשפעות כוללות את סזאן, מאטיס ואן גוך.
הוא מת באדינבורו בשנת 1935. בנו הצעיר של פפלו דניס עקב אחר הקריירה של אביו.
מוזיאון וגלריה לאמנות קירקקלדי מחזיק באוסף הגדול ביותר של ציוריו של פפלו מלבד הגלריות הלאומיות של סקוטלנד.
הערות שוליים

↑  Meet the West Enders: Edinburgh World Heritage publications
↑  "Samuel John Peploe - Kirkcudbright Galleries | Dumfries and Galloway | Artists | Gallery".
↑  Alexander Reid in Context by Frances Fowle vol.2
↑  Biography and works at Portland Gallery Archived 4 February 2013 at the Wayback Machine, accessed December 2012
↑  Alexander Reid in Context, Frances Fowle,_vol.1
↑  Michie, David (28 May 1993). "Obituary: Denis Peploe". The Independent. London. Retrieved 30 December 2012.
↑  "Kirkcaldy Museum and Art Gallery info". Fife Council. Retrieved 12 December 2012.
| --- | --- |
בקרת זהויות :  NLI: 987007507954105171  AGSA: 2931  BNE: XX5578251  BnF: cb12064513c (data)  GND: 122572750  ISNI: 0000 0000 6680 9946  LCCN: n84208848  NGV: 1161  NTA: 07441920X  RKD: 62602  SNAC: w6474dng  SUDOC: 028906489  TePapa: 1798  ULAN: 500017759  VIAF: 23026709   WorldCat (עם VIAF): 23026709
סכמת כוכב

דוגמה לסכמת כוכב המייצגת קוביית OLAP המאחסנת מכירות כמידה וממדי זמן, חנות ומוצר.
במדעי המחשב, סכמת כוכב (Star Schema), המכונה גם סכמה רב-ממדית, קוביית מידע או סכמת איחוד - כוכב (Star-Join Schema) היא השיטה הפשוטה ביותר לייצוג מחסן נתונים (Data Warehouse). סכמת הכוכב מורכבת מטבלת עובדות אחת או יותר, והיא מהווה מקרה פרטי של סכמת פתית השלג, היעיל יותר עבור שאילתות פשוטות.
מודל

סכמת כוכב מסווגת מאפייני אירוע מסוים לעובדות (המיוצגות באמצעות משתנים כמותיים המכילים מידע נומרי או משתני זמן), וכן שדות המתארים מימד מסוים של מידע (למשל – "מזהה הלקוח", או "מזהה המוצר"), המאפשרים קישור בין העובדה לישויות אחרות בבסיס נתונים. העובדות עצמן מאוחסנות ברמת פירוט אחידה במרכז הכוכב, בטבלת העובדות. שדות המימד מסודרים לפי קבוצות זיקה (קבוצת שדות בעלי הקשר דומה) ומאוחסנים במספר מינימלי של טבלאות מימד. לדוגמה – סכמת כוכב עבור נתוני מזג אוויר יכולה להכיל עובדות אודות טמפרטורה, לחץ ברומטרי, מהירות הרוח ועוד. סכמה כזו תכלול גם ממדים שונים כגון: אזורים, תאריכים, פרטי החזאי המדווח וכדומה. מבנה סכמת הכוכב נועד לאפשר אופטימיזציה של קלות השימוש (של משתמש הקצה) ואת קלות ביצועי השליפה, על ידי צמצום מספר הטבלאות הנדרשות לייצוג של טרנזקציה (בדרך כלל עסקית).
מקור שמה של סכמת כוכב הוא הדמיון בין הסכמה למערכת כוכבים – מספר כוכבים בהירים במרכז (העובדות) מוקפים בכוכבים בהירים פחות (הממדים).
טבלת העובדות (Fact Table)(אנ') מרכזת את העובדות המדידות עבור אירוע מסוים ומכילה מספר רב של רשומות (שורות), על מנת לבודד את המידע לרכיבים אטומיים. ישנן גישות ששמות דגש על צמצום מספר השדות על מנת לשמור על ביצועי השליפה. מנגד, גישה אחרת גורסת כי דווקא ריבוי שדות בטבלת העובדות מאפשר ביצוע חיתוכים של עובדות, מבלי שהדבר יפגע משמעותית בביצועים.
ישנם שלושה סוגי טבלאות עובדות:
טבלת טרנזקציות (Transaction Tables) – עובדות בנוגע לאירוע מסוים, כגון מכירת מוצר.
טבלת תמונת מצב (Snapshot Tables) – עובדות נכונות לנקודת זמן מסוימת, למשל – נתוני חשבון בנק בסוף חודש.
טבלת תמונת מצב מצטברת (Accumulating Snapshot Tables) – עובדות מצטברות לנקודת זמן מסוימת, למשל, סכום מכירות כולל עד לתאריך מסוים.
טבלאות ממדים (Dimension Tables)(אנ') הן בעלות מספר קטן יותר של רשומות מטבלת העובדות ומכילות שדות המאפשרים להרחיב את העובדות במימד מסוים.
שדות אלו מאורגנים בטבלאות בעלות קשר קל ביניהן, כאשר בין השדות קיימת זיקה ידועה או בלתי ידועה. למשל - שדות צבע, גודל ומרקם יכולים לתאר מוצר מסוים ויכללו בטבלת מימד המוצר. טבלאות מימד יכילו לעיתים שדות שניתן היה לנרמל לטבלאות שונות (כפי שנעשה בסכמת פתית השלג). למשל - במדינות רבות ניתן למפות כתובת הכוללת עיר רחוב ומספר על פי המיקוד בלבד. בעוד שעל פי כללי הנירמול, יש להפריד תלות זו בטבלה נפרדת (בטבלה המכילה את הכתובת להשאיר רק את השדה שיוצר את התלות), בסכמת כוכב שדות אלו ימופו לטבלה אחת – טבלת מימד המיקום. 
בטבלאות המימד, המפתח העיקרי עשוי להיות מפתח חלופי, בדרך כלל מספר סידורי, כאשר כל מופע שלו מייצג קומבינציה של השדות המהווים את המפתח העיקרי הטבעי. בטבלת העובדות המפתח גם כן עשוי להיות תחליפי – על מנת לאפשר מצב שבו ישנן שתי רשומות זהות לגמרי, למעט ערך המפתח.
סכמת מרבה רגליים (Centipede Schema) היא סכמת כוכב המכילה מספר רב של ממדים, כאשר כל מימד מכיל מספר מועט של שדות. בעוד שסכמה כזו היא קלה יחסית לתחזוקה, שליפת המידע עשויה להיות איטית בשל הצורך באיחוד (Join) של טבלאות רבות ומקשה על השימוש בסכמה.
יתרונות

יתרונה העיקרי של סכמת כוכב היא הפשטות והמהירות בשליפת מידע רלוונטי. בשונה מבסיס נתונים מנורמל, לא נדרשים איחודים (Join) רבים בין טבלאות ולכן ביצוע השאילתא בדרך כלל יהיה מהיר יותר.
ביחס לסכמת פתית שלג, יתרונה של סכמת הכוכב הוא בפשטות בניית המודל וביצוע השאילתות. ניתן לכתוב, בצורה פשוטה, שאילתות המאחדות בין טבלת העובדות לבין מספר קטן של טבלאות ממדים. איחוד זה קל יותר בסכמת כוכב מאשר בסכמת פתית שלג כיוון שנדרש סינון על פי השדות הנדרשים לשאילתא בלבד, וכן ביצוע אגרגציה מהיר יותר.
דוגמה

נניח כי קיים בסיס נתונים המחזיק מידע לגבי מכירות של חנות, פרטי החנות והמוצר. התמונה בראש הדף מתארת את סכמת הכוכב המתאימה. עובדות אודות המכירות נשמרות בטבלת העובדות, והממדים הם: תאריך, חנות ומוצר. לכל טבלת מימד ישנו מזהה משלו, המסומן כ- ID. כל אחד ממזהים אלו מופיע בטבלת העובדות כשדה. השדה הנוסף, שאינו מזהה בטבלת העובדות – שדה "יחידה נמכרת" הוא דוגמה לשדה בעל ערך כמותי שיכול לשמש לניתוח של ביצועי הארגון. שדות שאינם מזהים בטבלאות המימד הם שדות המכילים מידע נוסף – למשל השדה "שנה" בטבלת "מימד_תאריך".
דוגמה לשאילתה מתאימה לסכמה המתוארת מוצגת למטה. בשאילתת SQL זו, השאילתה עונה על השאלה: "כמה טלוויזיות נמכרו, לכל מותג ולכל מדינה, בשנת 1997":
SELECT
 P.Brand,
 S.Country,
 SUM(F.Units_Sold)
FROM Fact_Sales F
INNER JOIN Dim_Date D ON F.Date_Id = D.Id
INNER JOIN Dim_Store S ON F.Store_Id = S.Id
INNER JOIN Dim_Product P ON F.Product_Id = P.Id
WHERE
 D.YEAR = 1997
AND P.Product_Category = 'tv'
GROUP BY
 P.Brand,
 S.Country
ראו גם

סכמת פתית השלג
בסיס נתונים
בינה עסקית
OLAP
Data Mart
סכמת לינאטי ליוליסס

כריכת המהדורה הראשונה מ-1922
סכמות גילברט ולינאטי ליוליסס הן רשימות  שנוצרו  על ידי מחבר יוליסס, הסופר ג'יימס ג'ויס, על מנת לסייע לידידיו קרלו לינאטי וסטיוארט גילברט להבין את המבנה והעלילה בספר. לינאטי אף תרגם את הספר לאיטלקית, וגילברט פרסם את הסכמה שלו ב-1930 בספר נפרד. סכמות אלו משמשות עד ימינו חוקרים בניתוח הספר.
ב-21 בספטמבר 1920 שלח ג'ויס ללינאטי מכתב ובו, בנוסף לרשימות שצירף, כתב בין היתר:
...סבורני כי לאור הנפח העצום והסיבוכיות הגדולה אף יותר של הרומן המפלצתי המקולל שלי, עדיף לשלוח לו סוג של סיכום - מפתח - שלד - סכמה (לשימוש ביתי בלבד)... הכנסתי רק מילות מפתח בסכמה שלי, אך אני חושב שתבין זאת... זהו גם סוג של אנציקלופדיה.
סכמת גילברט ליוליסס נוצרה בשנת  1921, ופורסמה על ידו בשנת 1930. הסכמה של גילברט כוללת תיאור פרטני של כל פרק, ובכלל זה שמו המקביל לאודיסאה (שמות הפרקים לא נכללו בספר המקורי), זמן התרחשות, צבע, סמל, מדע או אמנות קשורים,  טכניקת כתיבה, איבר, סמלים ותיאור הסצנה.
סכמת לינאטי מקיפה מעט יותר וכוללת גם דמויות מקבילות מהמיתולוגיה היוונית ומשמעות.
בסכמה של לינאטי חסר תיאור מפורט של שלושת הפרקים האחרונים משום שהם היו בשלבי כתיבה ראשוניים באותה עת.
טלמאכיה

| שם הפרק | זמן | צבע | דמויות מיתולוגיות | מדע / אמנות | איבר בגוף | סמלים | טכניקת כתיבה |
| --- | --- | --- | --- | --- | --- | --- | --- |
| טלמכוס | 8 בבוקר | זהב / לבן |  טלמכוס  מנטור  אנטינוֹאוֹס (אנ')  מחזרי פנלופי  פנלופי | תאולוגיה | אין |  |  |
| נסטור | 10:00 | חום |  טלמכוס  נסטור  פייסיסטראטוס (אנ')  הלנה | היסטוריה | אין |  |  |
| פרוטאוס | 11:00 | כחול (לינאטי)   |  טלמכוס  פרוטאוס  מנלאוס  הלנה  מגפנתס (אנ') | פילולוגיה | אין |  |  |
אודיסיאה

| שם הפרק | זמן | צבע | דמויות מיתולוגיות | מדע / אמנות | איבר בגוף | סמלים | טכניקת כתיבה |
| --- | --- | --- | --- | --- | --- | --- | --- |
| קליפסו | 8 - 9 | כתום |  קליפסו  פנלופי  אודיסאוס  קלידיקה (אנ') | כלכלה | כליות | נימפה |  |
| אוכלי הלוטוס | 9 - 10 | חום כהה |  אֶוּרילוֹכוֹס (אנ')  פוליטס   (אנ')  אודיסאוס  נאוסיקה | כימיה/בוטניקה | איבר המין |  |  |
| האדס | 11 - 12 | שחור-לבן |  אודיסאוס  אלפנור  איאס  אגממנון  הרקולס  אריפילה (אנ')  סיזיפוס  אוריון  לארטס  פרומתאוס  קרברוס  טירסיאס  האדס  פרוספרפינה (אנ')  טלמכוס  אנטינוֹאוֹס | דת | לב |  |  |
| אאולוס | 12 - 1 | אדום |  אאולוס  בניו של אאולוס  טלמכוס  מנטור  אודיסאוס | רטוריקה | ריאות |  |  |
| לסטריגונים | 13 - 14 | אדום דם |  אַנטיפַטֵס(אנ')  הבת המפתה  אודיסאוס | ארכיטקטורה | ושט |  |  |
| סקילה  וכריבדיס | 14 - 15 |  |  סקילה  כריבדיס  טלמכוס  אודיסאוס  אנטינוֹאוֹס | ספרות | מוח |  |  |
| הסלעים הנודדים | 15 - 16 | קשת בענן |  אובייקטים  מקומות  כוחות  אודיסאוס | מכניקה | דם |  |  |
| הסירנות | 16 - 17 | אלמוג |  לויקותיאה (אנ')  פרתנופי (אנ')  אודיסאוס  אורפאוס  מנלאוס  ארגונאוטים | מוזיקה | אוזן |  |  |
| הקיקלופים | 17 - 18 | ירוק |  פרומתאוס  Noman  גלטאה  אודיסאוס | כירורגיה | שרירים |  |  |
| נאוסיקה | 20 - 21 | אפור (לינאטי)   או כחול-אפור (גילברט) |  נאוסיקה  השפחות  אלקינואוס (אנ')  (אביה)  ארטה  אודיסאוס | ציור | אוזן, אף |  |  |
| שורי השמש | 22 - 23 | לבן |  לַמפֶּטִיָה (בתו של הליוס)  פאתוסה (בתו של הליוס)  הליוס היפריון  זאוס  אודיסאוס | פיזיקה/רפואה | רחם |  |  |
| קירקי | 23 - 24 | סגול |  קירקי  חזיר  טלמכוס  אודיסאוס  הרמס | מחול | שלד |  |  |
השיבה הביתה

| שם הפרק | זמן | סצנה | צבע | דמויות מיתולוגיות | מדע / אמנות | איבר בגוף | סמל (על פי גילברט) | טכניקת כתיבה |
| --- | --- | --- | --- | --- | --- | --- | --- | --- |
| אמאוס | 12 - 1  (לילה) | "בית המחסה" | אין |  אומאיוס  אודיסאוס  טלמכוס  מלנתיוס  - רועה הצאן הרע  Pseudangelos | ניווט | עצבים | מלחים |  |
| איתקה | 1 עד 2 (לילה) | "הבית" |  |  אודיסאוס  טלמכוס  אוריקליאה  המחזרים | מדע | שלד | שביטים |  |
| פנלופי |  \infty  | "המיטה" |  |  אודיסאוס  לארטס  פנלופי |  | בשר | ארץ |  |
הערות שוליים

↑  James Joyce, Selected Letters, ed. Richard Ellmann (London: Faber and Faber, 1975), p. 271
↑  חברו למסע של אודיסאוס, שנהרג על ידי סקילה
↑  המינקת של אודיסאוס
| יוליסס מאת ג'יימס ג'ויס |
| --- | --- | --- |
| דמויות | לאופולד בלום • מולי בלום • סטיבן דדאלוס | יוליסס, המהדורה העברית |
| אתרים | מגדל מרטלו בחוף סנדיקוב • בית הקברות גלאסנווין • הספרייה הלאומית של אירלנד | יוליסס, המהדורה העברית |
| ניתוחים וערכים מורחבים | יוליסס - מבנה הספר והעלילה • סכמות גילברט ולינאטי ליוליסס • סכמת לינאטי ליוליסס | יוליסס, המהדורה העברית |
| מעורבים | אוליבר סנט ג'ון גוגארטי • ג'ורג' ויליאם ראסל • פרנק באדג'ן • סילביה ביץ' • הארייט שו ויבר | יוליסס, המהדורה העברית |
| שונות | בלומסדיי • ארצות הברית נגד ספר בשם יוליסס • המונולוג של מולי בלום | יוליסס, המהדורה העברית |
סטארה סיניאווה

| --- | --- |
סמל סטארה סיניאווהסמל סטארה סיניאווה

 מדינה:  אוקראינה אוקראינה
 מחוז:  מחוז חמלניצקי חמלניצקי
 שטח:  13.75 קמ"ר
 גובה:  294 מטרים
 אוכלוסייה:  ‏
  ‑ בעיירה:  5,501 (2016)
 קואורדינטות:  49°35′N 27°37′E﻿ / ﻿49.583°N 27.617°E﻿ / 49.583; 27.617
 אזור זמן:  UTC+2
 http://w1.c1.rada.gov.ua/pls/z7502/A005?rdat1=26.07.2008&rf7571=36817
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםסטארה סיניאווה(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםסטארה סיניאווה(למפת מחוז חמלניצקי רגילה) חמלניצקי קמניץ-פודולסקי שפטיבקה נטישין סלאוויטא סטרוקונסטנטינוב פולונה וולוצ'יסק רובנו ז'יטומיר ויניצה צ'רנוביץ מולדובה טר.סטארה סיניאווה(למפת מחוז חמלניצקי מוגדלת) חמלניצקי קמניץ-פודולסקי שפטיבקה נטישין סלאוויטא סטרוקונסטנטינוב פולונה וולוצ'יסק רובנו ז'יטומיר ויניצה צ'רנוביץ מולדובה טר.סטארה סיניאווה  he tabBackground:;tabBorder:#aaa;defaultTab:0;
 
סטארה סיניאווה (באוקראינית: Стара Синява; ביידיש: אַלט־סיניאָווע) היא עיירה במחוז חמלניצקי שבאוקראינה, בה התקיימה עד השואה קהילה יהודית גדולה.
תולדות היישוב

היישוב נזכר לראשונה בתחילת המאה ה-14, ובשנת 1543 הוענקו לו זכויות עיר. בשנת 1640 נבנו בעיירה טירה וכנסייה.
בחלוקת פולין השלישית בסוף המאה ה-18 נכלל היישוב בתחום האימפריה הרוסית.
יהודי סטארה סיניאווה

בשנת 1897 נמנו בעיירה 2,279 יהודים. בין מלחמות העולם נמנו בעיירה כ-1,200 יהודים, כשליש מתושביה, ופעלו בה מועצה יהודית ממלכתית ובית ספר יידי.
ב-14 ביולי 1941, במהלך מבצע ברברוסה, נכבשה העיירה בידי הגרמנים, ואלו החלו מיד בביצוע מעשי התעללות ביהודיה, וריכזו אותם תוך זמן קצר בגטו מוקף גדר תיל שהוקם בה.
ב-19 באוגוסט 1941 נרצחו כ-300 מיושבי הגטו שבעיירה. באמצע שנת 1942 גורשו היהודים שנותרו בגטו שבעיירה לגטו סטרוקונסטנטינוב, שם נרצחו בהמשך. בקיץ 1943 נרצחו בסביבת העיירה כ-80 יהודים שעוד נמצאו במקום.
סמל רובע הארינגיי

סמל הרובע
סמל רובע הארינגיי אומץ בשנת 1965 לאחר הקמת רובע הארינגיי של לונדון מכוח חוק השלטון בלונדון 1963 מאיחודם של הרובע המוניציפלי של הורנסי, הרובע המוניציפלי של ווד גרין והרובע המוניציפלי של טוטנהאם שהיו חלק ממחוז מידלסקס.
הסמל הוא שלט אצולה בצבע שחור שעליו שבעה ברקים צהובים. הברקים מסמלים את שידור הטלוויזיה הראשון שבוצע בבריטניה - וזאת מאחר שהשידור בוצע מארמון אלכסנדרה שברובע.
בראש הסמל מופיעה ציצה שעליה שמש ובמרכזה גלגל שיניים המסמל את חשיבות התעשייה לכלכלת הרובע. השמש מסמלת את הרובע החדש עצמו.
בתחתית הסמל מוטו הרובע: Progress with Humanity (מאנגלית: קידמה עם אנושיות).
אנג'ל קולבי

| --- | --- |

אנג'ל קולבי ב-2010
 לידה:  30 באוגוסט 1980 (בת 44) לונדון, הממלכה המאוחדת 
 שם לידה:  Angel Leonie Coulby 
 מדינה:  הממלכה המאוחדת 
 תקופת הפעילות:  מ-2001 
 עיסוק:  שחקנית, זמרת
 מקום לימודים:  אוניברסיטת המלכה מרגרט  המכללה העירונית איזלינגטון 
 מספר צאצאים:  1 
 פרופיל ב-IMDb
 
אנג'ל קולבי (באנגלית: Angel Coulby; נולדה ב-30 באוגוסט 1980) היא שחקנית אנגלייה. היא ידועה בעיקר מהופעתה בתפקיד גווינביר (גוון) בסדרת הפנטזיה של ה-BBC "מרלין".
ביוגרפיה

קולבי נולדה וגדלה בצפון לונדון. היא עברה לאדינבורו כדי ללמוד לתואר במשחק באוניברסיטת המלכה מרגרט.
ב-1997 הופיעה קולבי בפרק בסדרה "Scariest Places on Earth" בתפקיד סטודנטית שנתקלת ברוח רפאים. פריצת הדרך בקריירה שלה הייתה ב-2001 כשהופיעה בסיטקום "'Orrible" של ג'וני ווהן. אחר כך נבחרה לגלם את גוון, אישה צעירה שתהיה בעתיד המלכה גווינביר בסדרת הפנטזיה של ערוץ BBC One "מרלין".
בראיון אמרה קולבי שהיא נהנית לשחק את התפקיד של גוון, החל מדמות המשרתת הצנועה עד להיותה מלכה בקמלוט. בתפקיד זה כיכבה קולבי בכל חמש העונות של הסדרה וכמעט בכל הפרקים עד לפרק האחרון.
ב-2013 כיכבה קולבי בתפקיד זמרת הג'אז ג'סי במיני-סדרה בחמישה פרקים של סטיבן פוליאקוף בשם "Dancing on the Edge" לצדם של צ'ואיטל אג'יופור, ג'ון גודמן, מת'יו גוד, אנתוני הד וז'קלין ביסט.
בשנת 2013 החלה קולבי לככב בסדרה "The Tunnel" עיבוד מחודש בריטי-צרפתי של סדרת הפשע הסקנדינבית "הגשר". היא שיחקה לצדם של סטיבן דיליין וקלמנס פואזי. העונה הראשונה שודרה בסוף 2013, וקולבי חזרה להופיע בעונה השנייה של הסדרה ב-2016.